Утешение России Великой (Сильвестр)
Россие Великая, славная державо,
Россие Великая, всем Россиям славо!
Престани от слез твоих, отрини скорбь многу,
Дар божий есмь Феодор, тем же отдан богу.
Почто мя со мертвыми плачеши живого,
Жив господь, живу и аз у него самого.
Он есть истинный живот, ему аз самому
Во веки живу, яко во веки живому.
Плачешь, добродетели моя исчитая;
Но не требуют твоих слез дела благая.
Славен пребых на земли, славнейший есть ныне,
Зря славу царя славы во все его святыне.
Красен ли бех на земли, краснейший сугубо
Днесь есмь, зря краснейшего паче всех трегубо.
Что глаголю трегубо? паче всея твари,
Тьмами тем краснейшаго всяческими дары.
За милостыню, юже сотворих убогим,
Воздаде мне всещедрый бог даром премногим.
Единым словом кончу: всяку добродетель
Воздаде мне стократце господь вседержитель.
Тем же преставши плача, Россие, твоего,
От прешествия в небо радуйся моего.

Примечания 

6